Van die einde van 2016 af het SEVVEN gereeld enkelsnitte vrygestel. Sy eerste album is onlangs uitgereik. Hy sê hy probeer ‘n balans vind tussen elektroniese en akoestiese musiek. Hy het twee jaar gelede ophou om musiek te luister, om seker te maak dat ander musikante se styl nie in sy musiek oorspoel nie. Hy wil eg bly aan sy eie manier van musiekmaak. Christelle van Tonder gesels met SEVVEN oor sy debuutalbum, sy liefde vir mode, en sy internasionale toere.
Tuin is ‘n musikant van Cenutrion wat die plaaslike musiekbedryf op horings neem! Sy is dalk klein gebou, maar wanneer sy op die verhoog klim met haar stem en energie, staan sy die verhoog vol. Tanya Schoeman het op skool die bynaam, Tuin, gekry. Sy hou die storie van bynaam geheim. Tuin dra nie skoene nie, eintlik besit sy nie eers skoene nie, maar rock kan sy rock!
Heinrich George Günter, beter bekend as Faraway George, het die landelike Robertson verruil vir die bedrywige Gauteng. Hy skryf, sing en toer die land plat met sy kitaar. Hy het die oog van Elvis Blue gevang, en toer hulle saam. Hy is tans ook ‘n deelnemer aan die realiteitsreeks, Die Kontrak, waar Elvis Blue sy mentor is. Hy vertel vir Christelle van Tonder oor musiek skryf, toer, sy oupa se liefde vir jazz wat hom beïnvloed het, en die moontlikheid van ‘n album.
Sy het spesiaal van Japan af gevlieg, waar sy en haar man gewoon het, om 'n oudisie te doen vir die tweede seisoen van The Voice South Africa. Caroline Grace het 'n LLB-graad, is opgelei as ‘n danser en is getroud met oudSpringbok-rugbyspeler Heinrich Brussouw. Sy toer die land plat, en maak tyd om elke drie weke vir haar man in Engeland te gaan kuier. Carloine vertel vir Christelle van Tonder van haar besige skedule, die skryf van musiek, hoe sy haar loopbaan en persoonlike lewe balanseer, en die uitdagings van die musiekbedryf.
Jy ken hom van verskeie films, TV-reekse en advertensies, maar Ian Roberts is ook al vir die afgelope 13 jaar die voorsanger van die Radio Kalahari Orkes. Hy het in die harte van Afrikaanse mense ingeklim, maar min van hulle weet dat sy huistaal is eintlik Engels is. Op skool het ‘n onderwyser vir hom gesê hy gaan die koning wees van Afrikaans. Hy skryf die lirieke vir die groep, en speel onder andere die penniefluitjie, kitaar en trekklavier.
Jan Blohm se jongste album, DIE LIEFDE ALBUM, weerspieël sy passie vir die tema in sy musiek. Hy het ‘n liefde vir skilder en poësie, wat op hulle eie manier in sy musiek figureer. Hy gesels met Christelle van Tonder oor die album, sy optredes, Afrikaans as ‘n jong taal, en die gevoel van musiek.